Leader pace
ఫైనల్లో పేస్‌ జోడి పరాజయం
సెయింట్‌ పీటర్స్‌ బర్గ్‌: భారత టెన్నిస్‌ స్టార్‌ లియాండర్‌ పేస్‌ తృటిలో ఓపెన్‌ డబుల్స్‌ టైటిల్‌ చేజార్చుకున్నాడు.కాగా ఆదివారం జరిగిన సెయింట్‌ పీటర్స్‌్‌ బర్గ్‌ (రష్యా) ఓపెన్‌ పురుషుల డబుల్స్‌ ఫైనల్లో పేస్‌ -ఆండ్రి బెజిమన్‌(జర్మనీ) జంట ప్రత్యర్థులు డొమినిక్‌ (బిటన్‌)-కొంటినేస్‌(సెయిన్‌) జోడీ చేతిలో పరాజయం పొందింది.తొలి సెట్‌ను 6-4తో ఘనంగా ఆరంభించిన పేస్‌ జంట తరువాత సెట్‌లో 3-6,10-12 తేడాతో ఓడిపోయింది.కాగా ఈ ఏడాది జరగిన ఎటిపి టూర్‌లో పేస్‌ ఒక్క పురుషుల డబుల్స్‌ టైటిల్‌ కూడా గెలువ లేదు. పేస్‌ గత ఏడాది చివరి సారిగా దక్షిణాఫ్రికా క్రీడాకారుడు రవెన్‌ క్లాసిస్‌తో కలిసి 2015 న్యూజిలాండ్‌ ఓపెన్‌లో ఎటిపి పురుషుల డబుల్స్‌ టైటిల్‌ కైవసం చేసుకున్నాడు.కాగా భారత టెన్నిస్‌ స్టార్‌ లియాండర్‌ పేస్‌,జర్మనీ క్రీడాకారుడు ఆండ్రీ బెజిమన్‌ సెయింట్‌ పీటర్స్‌ బర్గ్‌ ఓపెన్‌ ఫైనల్‌ చేరింది.కాగా రష్యా జోడీ మైకేల్‌ ఎలిన్‌,అలెగ్జాండర్‌ కుద్రత్సేవ్‌లపై 6-3,7-6(7-5)తో వరుస సెట్లలో గెలుపొందిన సంగతి తెలిసిందే.తొలి సెట్‌ను కేవలం 35 నిముషాల్లోనే గెలిచిన పేస్‌ జోడీ రెండవ సెట్‌లో ప్రత్యర్థి జంట పుంజుకుంది. హోరీహోరీగా పోరాడి గేమ్‌ టై బ్రేక్‌కు దారి తీయడంతో పేస్‌ జోడీ 7-5తో రెండవ సెట్‌ను గెలుపొందింది.